The Variable

„The Variable“ () – tai ABC televizijos serialo „Dingę“ keturioliktoji 5 sezono serija. Taip pat tai yra 100 šio serialo serija apskritai. Šią progą visa filmavimo grupė atšventė Havajuose (kur ir filmuojamas serialas). JAV „The Variable“ pirmą kartą transliuota 2009 balandžio 29. Šioje serijoje Danielis (Jeremy Davies) grįžta į salą povandeniniu laivu tam, kad įspėtų saloje esančius žmones, jog Dharma Initiative tyrimai vienoje iš jos stočių The Swan (liet. Gulbė) baigsis katastrofa. Džekas (Matthew Fox) ir Keitė (Evangeline Lilly) pradeda susišaudymą su Dharma ir tai šią organizaciją priverčia imti persekioti Sojerį (Josh Holloway) ir Džiuliet (Elizabeth Mitchell). Praeities intarpuose (), pristatomi Danielio santykiai su jo tėvais, atskleidžiama, jog jo mama yra Eloiza (Fionnula Flanagan), o tėvas – Čarlzas (Alan Dale).

„The Variable“ buvo parašytas scenaristų Edward Kitsis ir Adam Horowitz, režisuotas Paul Edwards. Ši serija yra 4 sezone rodyto epizodo „The Constant“ „pratęsimas“ – abiejose serijose daug dėmesio skiriama Danieliui ir kelionėms laiku. „The Variable“ yra rodoma ir Danielio mirtis. Pasak „Dingę“ prodiuserių Damon Lindelof ir Carlton Cuse, Danielį vaidinantis aktorius (Jeremy Davies) žinią, jog šioje serijoje jis bus „nužudytas“ priėmė ramiai. Kritikai puikiai įvertino šio aktoriaus pasirodymą šioje serijoje.

Kategorija:Dingę (TV serialas) serijos